# Antonio Pérez García Carrillo

Antonio Pérez García Carrillo (Màlaga, 19 de juliol de 1931), qui signa com Carrillo (cognom de la seva àvia paterna) o Carr., és un autor de còmic espanyol, destacat per les seves historietes d'aventures exòtiques en els Mars del Sud i les seves espectaculars dones, que s'han publicat en nombrosos països. És un dels pocs autors que va començar a publicar als anys cinquanta que pràcticament sempre era l'autor tant dels guions com dels dibuixos de les seves pròpies historietes.

## Biografia

En el col·legi, Antonio Pérez García es va mostrar com un àvid lector de còmics com "Aventurero" i "Leyendas".
Durant la Guerra Civil, tota la família va haver d'emigrar a València, Barcelona i finalment a França, a causa del càrrec republicà del seu pare. Sense aquest últim, van tornar a Màlaga a la fi de 1939.
En 1945 el seu pare se'ls uneix a Madrid, on el jove Antonio va compatibilitzar el Batxillerat amb un curs d'Anatomia Artística a l'escola de Belles arts, malgrat l'oposició paterna. També va copiar abundantment, com a aprenentatge, a Alex Raymond i Emilio Freixas.
Amb poc més de 20 anys, ja amb el pseudònim de Carrillo, va aconseguir publicar a través de diverses editorials madrilenyes de l'època: Les revistes Diez Minutos i el seu propis Cuadernos Ilustrados de Sucesos de Gráficas Espejo (1952-53); Chicos d'Ediciones Cid, per la qual crearà El Capitàn Pantera (1954), i Las aventuras del FBI de l'Editorial Rollán, on el 1955 substitueix a Luis Bermejo. També contacta amb l'agència Histograf i contreu matrimoni.
Després d'aconseguir un contracte amb Editorial Bruguera, Carrillo es trasllada a Barcelona, dedicant-se a la producció de sèries com Martita y su papuchi o Las Chicas de Carrillo on, tot i la censura, va evidenciar el seu domini de la figura femenina dibuixant esplèndides dones que acostumaven a mostrar les seves cuixes en revistes juvenils femenines com Sissi o picants com a Can Can. Col·labora també en Claro de Lluna de Iberomundial de Ediciones el 1959 i Muchachas i Selecciones Juveniles Femeninas d'Editorial Maga el 1960, a més de dedicar-se al mercat agencial a través de Selecciones Ilustradas i Bardon Art, i sense intermediaris a països com Itàlia o Gran Bretanya. Excepcionalment, també va conrear el còmic detectivesc en les col·leccionis Brigada Secreta i Espionaje de l'Editorial Toray entre 1963 i 1965.
A la fi dels 60, Carrillo pot tornar a dibuixar sèries d'aventures amb guions propis, tant per a Bruguera com per a altres editorials: Doc Foran el Africano (1968), Sambhur (1969) i El Tiburón (1970) per a Gaceta Junior, Rex de los mares del Sur (1971), El Javanés (1971), Gora Gopal (1972) i Mares de China (1976). També adapta novel·les clàssiques d'aventures per a la sèrie Joyas Literarias Juveniles de Bruguera, guionitzades per José Antonio Vidal Sales, 1971-1974.
Si bé des de 1973 venia desenvolupant la sèrie còmica infantil Los casos de Ching Chong amb el guionista Jaume Ribera, serà a partir de 1983 quan Carrillo es decanti definitivament per aquest estil, adaptant al mateix El Capità Pantera per a la revista Super Mortadelo i creant Kala Bacín de Damasco per Zipi i Zape. Va publicar, a més, el llibre Aprende a dibujar cómics (D.S. Editors, 1987), ampliat en 1990 amb el títol El dibujo de humor es cosa seria (Ediciones B).
Als últims anys, Carrillo s'ha dedicat fonamentalment a dibuixar còmics per a la factoria Disney. Ha publicat, a més, un altre llibre sobre la tècnica del mitjà: Cómo dibujar chicas (Editorial Martínez Roca, 1998).

## Estil

Carrillo destaca, entre tots els dibuixants de la seva generació, per la seva vocació cinematogràfica i la seva fidelitat a un gènere concret: l'aventura en marcs exòtics.

## Obra

| Anys | Títol | Guionista | Tipus | Publicació |
| 1953 | Cuadernos Ilustrados de Sucesos | Carrillo | Sèrie | Gráficas Espejo |
| 1954 | Los Filibusteros | Carrillo | Historieta autoconclusiva | Chicos 3a època, núm. 6 |
| 1954 | El Capitán Pantera | Carrillo | Sèrie | Chicos 3a època, núm. 10-16, 19-20 |
| 1955 | Aventuras del FBI núm. 98, 102, 103, 105, 107-111, 117, 123-124, 126-127, 129-130, 133-136, 138, 141-142 | VV. AA. | Serial | Editorial Rollán |
| 1958 | Las chicas de Carrillo | Carrillo | Humor gràfic | Can Can 0-52, 74-83 |
| 1958 | Martita y su Papuchi | Armando Matías Guiu | Historieta còmica | Selecciones de Humor de El DDT |
| 1961 | La plaga | | Historieta autoconclusiva | Claro de Luna 93 |
| 1961 | O sole mio | | Historieta autoconclusiva | Claro de Luna 95 |
| 1968 | Doc Foran, el Africano | Carrillo | Sèrie | Bravo |
| 1969 | Shambur | Antonio A. Arias | Sèrie | Gaceta Junior |
| 1972 | Gora Gopal | Almiral | Sèrie | |
| 1973 | Los casos de Chin Chong | Jaume Ribera | Sèrie | Super Mortadelo |
| 1974 | Isla loca | Carrillo | Quadern monogràfic | Chito extra |
| 1975 | Capitán Taoro | Carrillo | Quadern monogràfic | Chito extra |
| 1983 | El Capitán Pantera (segona etapa) | Carrillo | Sèrie | Mortadelo (segona època) núm. 170-176, 180-181, 188 |
| 1985 | Los Mercenarios | Carrillo | Sèrie | Super Mortadelo i Super Sacarino |

## Referències

* 1 2 Cuadrado (2000), p. 227.
* 1 2 3 Martínez Peñaranda, Enrique (06/1980). Ficha biográfica, "Sunday" número doble 7/8, p. 52.
* 1 2 3 4 «Carrillo». Humoristan. [Consulta: 29 febrer 2020].
* 1 2 Carrillo y el comic de aventuras, "Zeppelin" núm. 6, 15/02/1974, pp. 28-32.
* ↑ Martínez Peñaranda, Enrique (06/1980). El mundo de Antonio Pérez Carrillo o la fidelidad a la historieta clásica de aventuras, "Sunday" número doble 7/8, pp. 53 a 67.

## Bibliografia

* Cuadrado, Jesús. Atlas español de la cultura popular: De la historieta y su uso 1873-2000 (en castellà). Madrid: Ediciones Sinsentido/Fundación Germán Sánchez Ruipérez. 2 v, 2000. ISBN 84-89384-23-1.

## Enllaços externs

* Carrillo a Humoristan
* Antonio Pérez García "Carrillo": 50 Años dibujando sueños per Andreu Rocabert (castellà)
* Pàgina dedicada a Carrillo a Círculo del Cómic (castellà)
* Carrillo (Antonio Pérez Garcia) a la Comiclopedia de Lambiek (anglès)